CELEX: 22008D0094
Language: mt
Date: 2008-07-04 00:00:00
Title: Deċiżjoni tal-Kumitat Konġunt taż-ŻEE Nru 94/2008 ta' l- 4 ta' Lulju 2008 li jemenda l-Protokoll 31 tal-Ftehim taż-ŻEE dwar il-kooperazzjoni f'oqsma speċifiċi 'l barra mill-erba' libertajiet

23.10.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 280/36
               
            DEĊIŻJONI TAL-KUMITAT KONĠUNT TAŻ-ŻEE
      Nru 94/2008
      ta' l-4 ta' Lulju 2008
      li jemenda l-Protokoll 31 tal-Ftehim taż-ŻEE dwar il-kooperazzjoni f'oqsma speċifiċi 'l barra mill-erba' libertajiet
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikoli 86 u 98 tiegħu,
      Billi:
      
                  (1)
               
               
                  Il-Protokoll 31 tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 71/2007 tad-29 ta' Ġunju 2007 (1).
               
            
                  (2)
               
               
                  Huwa xieraq li titkompla l-kooperazzjoni tal-Partijiet Kontraenti għall-Ftehim fl-implimentazzjoni u l-iżvilupp tas-Suq Intern.
               
            
                  (3)
               
               
                  Il-Protokoll 31 għall-Ftehim għandu għalhekk jiġi emendat sabiex din il-kooperazzjoni tkompli wara l-31 ta' Diċembru 2007,
               
            IDDEĊIEDA KIF ĠEJ:
      Artikolu 1
      L-Artikolu 7 tal-Protokoll 31 għall-Ftehim għandu jiġi emendat kif ġej:
      
                  (1)
               
               
                  Il-kliem “is-snin 2004, 2005, 2006 u 2007” f'paragrafu 6 għandhom jiġu sostitwiti bil-kliem “is-snin 2004, 2005, 2006, 2007 u 2008”.
               
            
                  (2)
               
               
                  Il-kliem “is-snin 2006 u 2007” f'paragrafu 7 għandhom jiġu sostitwiti bil-kliem “is-snin 2006, 2007 u 2008”.
               
            
                  (3)
               
               
                  It-test ta’ l-inċiż tal-paragrafu 7 għandu jiġi sostitwit bit-test li ġej:
                  “Linja tal-baġit 02.03.01: ‘L-operazzjoni u l-iżvilupp tas-suq intern partikolarment fl-oqsma tan-notifika, iċ-ċertifikazzjoni u l-approssimazzjoni settorjali ’.”
               
            
                  (4)
               
               
                  Il-paragrafu li ġej għandu jiġi inserit wara l-paragrafu 7:
                  “8.   L-Istati ta' l-EFTA għandhom, sa mill-1 ta' Jannar 2008, jipparteċipaw fl-azzjonijiet tal-Komunità relatati mal-linja tal-baġit li ġejja, imdaħħla fil-baġit ġenerali ta' l-Unjoni Ewropea għas-sena finanzjarja 2008:
                  
                              —
                           
                           
                              
                                 Linja tal-baġit 02.01.04.01: ‘L-operazzjoni u l-iżvilupp tas-suq intern partikolarment fl-oqsma tan-notifika, iċ-ċertifikazzjoni u l-approssimazzjoni settorjali – In-nefqa tal-ġestjoni amministrattiva’.”
                           
                        
            
                  (5)
               
               
                  Il-kliem “il-paragrafi 5, 6 u 7” fil-paragrafi 3 u 4 għandhom jiġu sostitwiti bil-kliem “il-paragrafi 5, 6, 7 u 8”.
               
            Artikolu 2
      Din id-Deċiżjoni għandha tidħol fis-seħħ fil-jum ta' wara l-aħħar notifika tal-Kumitat Konġunt taż-ŻEE taħt l-Artikolu 103(1) tal-Ftehim (*).
      Hija għandha tapplika mill-1 ta' Jannar 2008.
      Artikolu 3
      Din id-Deċiżjoni għandha tiġi ppubblikata fis-Sezzjoni ŻEE ta' Il-Ġurnal Uffiċjali ta' l-Unjoni Ewropea u fis-Suppliment ŻEE tiegħu.
      
         Magħmula fi Brussell, 4 ta’ Lulju 2008.
         
            
               Għall-Kumitat Konġunt ŻEE
            
            
               Il-President
            
            H. S. H. Prinz Nikolaus von LIECHTENSTEIN
         
      
      
         (1)  ĠU L 304, 22.11.2007, p. 56
      
      
         (*)  L-ebda obbligu kostituzzjonali ma huwa indikat